钦定古今图书集成/明伦汇编/氏族典/第224卷 > 《廖用贤尚友录》 > 阳峤
## 钦定古今图书集成/明伦汇编/氏族典/第224卷 > 《廖用贤尚友录》 > 阳峤

按《唐书阳峤传》，“峤其先北平人，世徙洛阳，北齐尚书右仆射休之四世孙。举八科皆中，调将陵尉，累迁詹
事司直。长安中，左右御史中丞桓彦范、袁恕己争取
为御史，遂为右台侍御史，久乃迁国子司业。峤资谨
饬好学，喜诱劝后生。睿宗立，进尚书右丞。时议建都
督府，择最吏，故峤为泾州都督。议罢，历魏州刺史、荆”
州长史、本道按察使，率以清白闻。魏州人请峤为刺
史，故再治魏。入为国子祭酒，封北平县伯。以老致仕，
卒，谥曰敬。